Herfindahli-Hirschmani indeks
Herfindahl-Hirschmani indeks (lühend HHI) on mikroökonoomikas kasutatav indeks kõigi turul tegutsevate äriühingute turuosade kohta, andes suuremate äriühingute turuosadele proportsionaalselt suurema kaalu. Herfindahli indeks annab teavet selle kohta, kui kontsentreeritud on vastav turg; selle kaudu saab hinnata, kui tugev on konkurents. Herfindahli indeks on kõigi turul tegutsevad äriühingute turuosade ruutude summa. Herfindahl-Hirschmani indeks on nimetatud majandusteadlaste Orris C. Herfindahli ja Albert Hirschmani järgi.